(1)

točka B mijenja se kako slijedi: (a) točka 1.3.1. zamjenjuje se sljedećim: „1.3.1. Uvodna definicija: središnja ravnina kotača ili gusjenica Središnja ravnina kotača ili gusjenica je ravnina koja je jednako udaljena od dviju ravnina koje dodiruju vanjske rubove oboda naplataka ili gusjenica.”; (b) u točki 1.3.2. dodaje se sljedeća rečenica: „Za traktore na gusjenicama razmak gusjenica je udaljenost između središnjih ravnina gusjenica.”; (c) u točki 1.4. dodaje se sljedeća rečenica: „Za traktore na koje su ugrađene gusjenice razmak između vertikalnih ravnina okomitih na središnju uzdužnu ravninu traktora koja prolazi kroz osovine pogonskih kotača.”; (d) točke 2.1.2. i 2.1.3. zamjenjuju se sljedećim: „2.1.2. stalni ili podesivi minimalni razmak kotača na jednoj od osovina manji od 1 150 mm na koje su ugrađene gume ili gusjenice veće veličine. Pretpostavlja se da je na osovini na koju su ugrađene šire gume ili gusjenice razmak kotača podešen na širinu od najviše 1 150 mm. Na drugoj osovini mora biti moguće podesiti širinu razmaka kotača tako da vanjski rubovi užih guma ili gusjenica ne prelaze vanjske rubove guma ili gusjenica na drugoj osovini. Kad su obje osovine opremljene naplatcima i gumama ili gusjenicama iste veličine, stalni ili podesivi razmak kotača obiju osovina mora biti manji od 1 150 mm; 2.1.3. masu veću od 400 kg i manju od 3 500 kg, koja odgovara neopterećenoj masi traktora, uključujući konstrukciju za zaštitu pri prevrtanju i gume najveće veličine prema preporuci proizvođača. Najveća dopuštena masa ne smije biti veća od 5 250 kg, a omjer mase (najveća dopuštena masa/referentna masa) ne smije biti veći od 1,75;”; (e) u točki 3.1.2.3. dodaje se sljedeća rečenica: „Za traktore na koje su ugrađene gusjenice proizvođač određuje vrijednosti za podešavanje gusjenica.”; (f) u točki 3.1.3.2. druga i treća rečenica zamjenjuju se sljedećim: „Taj kut mora biti najmanje 38° u trenutku kad traktor miruje u stanju labilne ravnoteže pri kojem kotači ili gusjenice dodiruju tlo. Ispitivanje se provodi tako da se kolo upravljača okrene jednom do krajnjeg desnog položaja i jednom do krajnjeg lijevog položaja.”; (g) točka 3.1.4.3.1. mijenja se kako slijedi: i. redak za karakteristiku traktora B0 zamjenjuje se sljedećim: „B0 (m) širina stražnje gume ili gusjenice;”; ii. redci za karakteristike traktora D2 i D3 zamjenjuju se sljedećim: „D2 (m) visina prednjih guma ili gusjenica pri punom oterećenju osovine; D3 (m) visina stražnjih guma ili gusjenica pri punom oterećenju osovine;”; iii. u retku za karakteristiku traktora S riječi „Zbroj širine razmaka kotača (S) i gume (B0) mora biti veći od širine zaštitne konstrukcije B6.” zamjenjuju se riječima „Zbroj širine razmaka stražnjih kotača (S) i širine gume ili gusjenice (B0) mora biti veći od širine zaštitne konstrukcije B6.”; (h) točka 3.1.4.3.2.2. zamjenjuje se sljedećim: „3.1.4.3.2.2 os okretanja je usporedna s uzdužnom osi traktora i prolazi kroz središte dodirne površine prednjeg i stražnjeg kotača ili gusjenice na nižoj razini;”; i. u točki 3.1.5.1. zadnji stavak zamjenjuje se sljedećim: „Razmaci između težišta i stražnje osovine (L3 ) ili prednje osovine (L2 ) izračunavaju se iz raspodjele mase traktora između stražnjih i prednjih kotača ili gusjenica.”; (j) točka 3.1.5.2. zamjenjuje se sljedećim: „3.1.5.2 Visine stražnjih (D3 ) i prednjih (D2 ) kotača ili gusjenica Razmak od najviše točke gume ili gusjenica do ravnine tla (slika 6.5.) mora se izmjeriti, a pri tome se ista metoda mora upotrijebiti za prednje i stražnje gume ili gusjenice.”; (k) u točki 3.1.5.4. zadnji stavak zamjenjuje se sljedećim: „Točka udara zadana je ravninom koja dodiruje zaštitnu konstrukciju i prolazi kroz pravac zadan gornjim vanjskim točkama prednjih i stražnjih guma ili gusjenica (slika 6.7.).”; (l) u točki 3.1.5.6. zadnji stavak zamjenjuje se sljedećim: „Točka udara zadana je ravninom koja dodiruje poklopac motora i zaštitnu konstrukciju i prolazi kroz pravac zadan gornjim vanjskim točkama prednje gume ili gusjenice (slika 6.7.). Mjerenja se moraju napraviti na obje strane poklopca motora.”; (m) u točki 3.1.5.9. prvi i drugi stavak iza naslova „Visina okretišne točke prednje osovine (H0)” zamjenjuje se sljedećim: „Vertikalni razmak između središta okretišne točke prednje osovine i središta osovine prednjih guma ili gusjenica (H01 ) mora biti naveden u tehničkom izvješću proizvođača te se mora provjeriti. Mora se izmjeriti vertikalni razmak od središta osovine prednjih guma ili gusjenica do ravnine tla (H02 ) (slika 6.8).”; (n) točke 3.1.5.10. i 3.1.5.11. zamjenjuju se sljedećim: „3.1.5.10 Širina razmaka stražnjih kotača (S) Mora se izmjeriti minimalni razmak stražnjih kotača s ugrađenim gumama ili gusjenicama najveće veličine prema proizvođačevim specifikacijama (slika 6.9.). 3.1.5.11 Širina stražnje gume ili gusjenice (B0 ) Mora se izmjeriti razmak između vanjske i unutarnje vertikalne ravnine stražnje gume ili gusjenice na njezinu gornjem dijelu (slika 6.9.).”; (o) točka 3.2.1.3.4. zamjenjuje se sljedećim: „3.2.1.3.4 Razmak kotača mora se podesiti tako da pri ispitivanju čvrstoće gume ili gusjenice ne podupiru zaštitnu konstrukciju ili da to čine u najmanjoj mogućoj mjeri. Ako se ta ispitivanja provode statičkim postupkom, kotači ili gusjenice mogu se ukloniti.”; (p) točka 3.2.2.2.4. zamjenjuje se sljedećim: „3.2.2.2.4 Ako je traktor opremljen ovjesom između nadogradnje traktora i kotača ili gusjenica, tijekom ispitivanja taj sustav mora biti blokiran.”; (q) točka 3.2.5.4. zamjenjuje se sljedećim: „3.2.5.4 Naprava za gnječenje Naprava, prikazana na slici 6.10., mora omogućiti djelovanje sile u smjeru prema dolje na zaštitnu konstrukciju preko krute grede širine približno 250 mm koja je kardanskim zglobovima spojena na mehanizam za opterećivanje. Odgovarajući oslonci moraju se postaviti pod osovine tako da se sila gnječenja ne prenosi na gume ili gusjenice traktora.”; (r) u točki 3.3.2.2. zadnja rečenica zadnjeg stavka zamjenjuje se sljedećim: „Za donošenje ocjene o ovome prednje i stražnje gume ili gusjenice te vrijednost na koju je podešen razmak kotača moraju biti najmanjih standardnih dimenzija prema specifikaciji proizvođača.”; (s) slika 6.5. zamjenjuje se sljedećim: „Slika 6.5. Podaci potrebni za proračun prevrtanja traktora pri troosnom prevrtanju Napomena: D2 i D3 trebalo bi mjeriti pri punom opterećenju osovine.”; (t) u točki 5.3.1. u zadnjem se stavku dodaje sljedeća rečenica: „Za traktore na koje su ugrađene gusjenice proizvođač određuje vrijednosti za podešavanje gusjenica.”; (u) u dijelu B.4. („Zahtjevi za virtualno ispitivanje”) dodaje se sljedeći stavak: „Za traktore na koje su ugrađene gusjenice sljedećim se redcima moraju zamijeniti odgovarajući redci originalnog programa: 520 LOCATE 12, 40: PRINT „HEIGHT OF THE REAR TRACKS D3=” *540 PRINT „HEIGHT OF THE FRT TRACKS D2=”: LOCATE 13, 29: PRINT „” 650 LOCATE 17, 40: PRINT „REAR TRACKS WIDTH B0=” 970 LPRINT TAB(40); „HEIGHT OF THE REAR TRACKS D3=”; *980 LPRINT „HEIGHT OF THE FRT TRACKS D2=”; 1160 LPRINT TAB(40); „REAR TRACK WIDTH B0=”; 1390 W2 = SQR(H0 * H0 + L0 * L0): S1 = S/2 + B0/2 1530 F2 = 2 * ATN(- L0/D3 + SQR((L0/D3) ^ 2 – (D2/D3) + 1)) 1590 X(1, 5) = D3 1660 Y(1, 5) = -L3 * ako je primjenjivo”;